Huopalahden kirkko

Huopalahden kirkko sijaitsee Helsingin Etelä-Haagassa, ja se kuuluu Haagan seurakuntaan. Kirkko aloitti toimintansa vuonna 1917 rakennuksessa, joka oli aiemmin toiminut kouluna ja sitä ennen suomenkielisten kokouspaikkana. Sen käytön kirkkona piti olla tilapäistä, sillä Eliel Saarinen oli suunnitellut alueelle uuden kirkon, jota ei kuitenkaan koskaan rakennettu. Hakavuoren kirkosta luopumisen myötä Huopalahden kirkko on tätä nykyä Haagan seurakunnan ainoa kirkko.

Kirkkorakennus on puurakenteinen ja punaiseksi maalattu. Sinne mahtuu 200 henkeä. Alttaritauluna on Harry Kivijärven pronssiveistos Ristiinnaulittu (1959). Kirkossa on myös Eeva Ryynäsen ja Auli Korhosen veistokset sekä entinen alttaritaulu, joka on jäljitelmä Peter Paul Rubensin maalauksesta.

Lähteet 

Haaga
Helsingin kirkot
Suomen puukirkot
Helsingin suojellut rakennukset